František Doucha

František Doucha (* 31. awgusta 1810 w Praze; † 3. nowembra 1884 w Praze) bě čěski bibliograf, spisowaćel, přełožowar a duchowny.

Žiwjenje
František Doucha wopyta Małostronski gymnazij a studowaše teologiju w Praze. Na płuca schorjeny Doucha lěkowaše so 1839 w kupjelach Lázně Libverda, hdźěž so z chowancom Serbskeho seminara Jordanom zezna a so za Serbstwo zahori. Pozdźišo haješe Doucha zwisk k Smolerjej a wopyta zeńdźenja Serbowki. Do wšelakich čěskich časopisow napisa nastawki wo połoženju w Serbach a wozjewi přełožki serbskich basnjow. Doucha běše mjez prěnimi Słowjanami z čłonom Maćicy Serbskeje.

Žórła
 Josef Páta: Z čěskeho listowanja Jana Arnošta Smolerja. Budyšin 1919.

Wotkaz

Kategorija:Čěska literatura
Kategorija:Rodź. 1810
Kategorija:Zemr. 1884
Kategorija:Muž
Kategorija:Maćicar
Kategorija:Wosoba (Praha)
Kategorija:Awtor
Kategorija:Literatura (19. lětstotk)